钦定古今图书集成/明伦汇编/官常典/第375卷 > 汉
## 钦定古今图书集成/明伦汇编/官常典/第375卷 > 汉

汉承秦，设太官、汤官、导官诸令丞及胞人长丞，皆属
于外府。

按《汉书百官公卿表》：“少府，秦官，掌山海池泽之税，以
给共养，有六丞。属官有尚书、符节、太医、太官、汤官、导
官、乐府、若卢、考工室、左弋居室、甘泉居室、左右司空、
东织、西织、东园匠十六官令丞。又胞人、都水、均官三
长丞。”

〈注〉师古曰：“太官主膳食，汤官主饼饵，导官主择米。胞人，主掌宰割者也。”胞与庖同。